สวัสดีค่ะ คือหนูตัดสินใจหยุดฉีดยาคุมแบบสามเดือนหลังจากฉีดไป1เข็มค่ะ กำหนดฉีดครั้งต่อไปคือ28 พ.ค.ค่ะ หลังจากนั้นก็มีพสพกับแฟนโดยให้แฟนใส่ถุงยางป้องกันทุกครั้งและเช็คตลอดว่าไม่รั่วค่ะ แต่ด้วยความกลัวเลยกินยาคุมฉุกเฉินไป1ครั้งตอนวันที่5 มิ.ย. และประจำเดือนก็มาวันที่11 มิ.ย.ค่ะ หลังจากนั้นก็ป้องกันด้วยถุงยางมาตลอด ตอนนี้ก็ผ่านมาเดือนครึ่งจากประจำเดือนครั้งนั้นแล้วแต่ประจำเดือนยังไม่มาเลยค่ะ อย่างนี้มีโอกาสท้องมั้ยคะ
สวัสดีค่ะ หลังการหยุดฉีดยาคุมกำเนิดนั้น แม้โอกาสตั้งครรภ์ทันทีภายในเดือนแรกหลังหยุดยาจะมีน้อย แต่หากยังไม่พร้อมตั้งครรภ์ แนะนำการคุมกำเนิดด้วยวิธีอื่นๆที่มีประสิทธิภาพสูงเช่นการใส่ถุงยางอนามัย หรือเริ่มกินยาคุมแบบแผงต่อทันทีในกรณีนี้จริงๆแล้ว ถ้าถุงยางไม่ขาด ไม่รั่ว ใส่ตลอดการมีเพศสัมพันธ์ โอกาสตั้งครรภ์ก็มีได้น้อยมากๆ ไม่น่าจะมีความจำเป็นต้องใช้ยาคุมฉุกเฉิน แต่หากใช้ยาไปแล้ว และใช้ยาอย่างถูกต้อง ยาก็จะมีประสิทธิภาพได้เต็มที่ประมาณ 80-90%ซึ่งหลังการใช้ยา อาจทำให้ประจำเดือนมาคลาดเคลื่อนไปได้ แต่ไม่ควรเกิน 35 วันจากรอบก่อน ถ้าเกินจากนี้แล้วถือว่าช้าผิดปกติ ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจทำให้ประจำเดือนไม่มาได้ต่อไป หรือจริงๆแล้วอาจจะเป็นหลังการหยุดฉีดยาคุม ประจำเดือนยังไม่กลับมาเป็นปกติก็ได้เช่นกัน แต่ควรยืนยันการตั้งครรภ์ให้แน่ชัดด้วย